**Záznam**

**zo 61. zasadnutia Legislatívnej rady vlády Slovenskej republiky konaného**

**13. septembra 2022**

Rokovanie Legislatívnej rady vlády Slovenskej republiky viedol Marek Kaľavský, podpredseda Legislatívnej rady vlády Slovenskej republiky a Peter Rohaľ, tajomník Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh poslancov Národnej rady Slovenskej republiky Jaroslava Karahutu, Jozefa Lukáča, Evy Hudecovej a Miroslava Žiaka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 1062) (č. m. 25778/2022)

Tento poslanecký návrh zákona bol pred rokovaním vypustený z rokovania legislatívnej rady.

1. Návrh poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní (1060) (č. m. 25772/2022)

Legislatívna rada po prerokovaní tohto poslaneckého návrhu zákona odporučila

vláde s predloženým návrhom vysloviť nesúhlas.

1. Návrh poslancov NR SR Radovana Kazdu, Anny Zemanovej, Jarmily Halgašovej, Anny Miernej a Alexandry Pivkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1056) (č. m. 24906/2022)

Legislatívna rada po prerokovaní tohto poslaneckého návrhu zákona odporučila

vláde s predloženým návrhom vysloviť súhlas s pripomienkami.

1. Návrh zákona, ktorým sa mení a dopĺňa zákon č. 321//2002 Z. z. o ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov (č. m. 32623/2022)

Legislatívna rada uplatnila k predloženému návrhu zákona pripomienky a odporúčania

a odporučila vláde návrh zákona v novom znení schváliť.

#### 5. Stanovisko stálej pracovnej komisie pre technické právne predpisy k návrhu vyhlášky

#### Ministerstva životného prostredia Slovenskej republiky o stavebných odpadoch a odpadoch z demolácií (čl. 37 ods. 7 písm. a) Legislatívnych pravidiel vlády Slovenskej republiky)

Legislatívna rada prerušila na žiadosť predkladateľa rokovanie o stanovisku stálej pracovnej komisie k predmetnému návrhu vyhlášky.

#### Štefan Holý v. r.

podpredseda vlády

a predseda Legislatívnej rady vlády SR